

 **REPUBLIKA HRVATSKA**

 **GRAD ZAGREB**

 GRADSKI URED ZA KULTURU, MEĐUGRADSKU I MEĐUNARODNU

 SURADNJU I CIVILNO DRUŠTVO

JAVNI POZIV ZA PREDLAGANJE PROGRAMA JAVNIH

POTREBA U KULTURI GRADA ZAGREBA ZA 2024. GODINU

**UPUTE ZA PRIJAVITELJE S POSEBNIM ODNOSNO DODATNIM KRITERIJIMA ZA PROGRAME I PROJEKTE**

**AUDIOVIZUALNA (FILMSKA) DJELATNOST**

**I.**

**Putem Javnog poziva za predlaganje Programa javnih potreba u kulturi Grada Zagreba za 2024. godinu (nadalje: Javni poziv) financirat će se sljedeći programi:**

* **FILMSKI FESTIVALI I DOGAĐANJA**
* **FILMSKA PRODUKCIJA** (igrani, animirani i eksperimentalni film kratkog metra do 60 minuta te dokumentarni film)
* **EDUKACIJSKI PROGRAMI (**radionice i svi oblici edukacije za različite društvene skupine, profesionalce iz filmske industrije, škole, simpoziji i sl.)
* **PRIKAZIVAČKI PROGRAMI** (redovno prikazivanje filmova u kinima i drugim prikladnim lokacijama)
* **STRUČNE PUBLIKACIJE**  (domaće knjige iz povijesti i teorije filma, monografije, prijevodi relevantne literature iz teorije i povijesti filma)
* **OSTALI PROGRAMI**
* **PROGRAMI MEĐUNARODNE I MEĐUGRADSKE SURADNJE I MOBILNOSTI**
* Gostovanja programa te nastupi u drugim gradovima u zemlji i inozemstvu (gostovanja predstava, izložbi, koncerata i slično te pojedinačni nastupi umjetnika, autora i drugih)
* Programi razmjene(recipročna gostovanja programa iz Zagreba u drugim gradovima u zemlji i inozemstvu, i obrnuto)
* Umjetničke rezidencije u inozemstvu (boravci zagrebačkih umjetnika i autora na rezidenciji u inozemstvu u svrhu umjetničkog istraživanja ili rada na umjetničkom projektu)
* Razmjena umjetnika u rezidenciji (recipročna razmjena zagrebačkih umjetnika na rezidenciji u inozemstvu i inozemnih u Zagrebu)
* Sudjelovanja na međunarodnim skupovima, konferencijama i seminarima u inozemstvu – isključivo za pozvane govornike (predavanja, panel-diskusije, prezentacije i sl.)
* Aktivnosti međunarodne i međugradske suradnje u sklopu EU projekata (odobreni i /ili ugovoreni projekti)
* **VIŠEGODIŠNJI PROGRAMI I PROJEKTI**

**II.**

**Programi audiovizualne (filmske) djelatnosti vrednuju se sukladno općim kriterijima, posebnim kriterijima za programe te dodatnim kriterijima za višegodišnje programe.**

**OPĆI KRITERIJI:**

1. RELEVANTNOST PROGRAMA
	1. Usklađenost programa s ciljevima i prioritetima Javnog poziva
	2. Umjetnička i/ili društvena relevantnost programa, uključujući relevantnost programa za grad Zagreb
2. KVALITETA PROGRAMA
	1. Kvaliteta predloženog kulturno-umjetničkog sadržaja, odnosno sadržajna vrijednost predloženog programa
	2. Koncepcijska cjelovitost, koherentnost i utemeljenost
	3. Autentičnost ili originalnost programa, njegova aktualnost te inventivnost u pristupu
3. PRISTUP, DOSTUPNOST I VIDLJIVOST
	1. Dostupnost programa krajnjim korisnicima (pristupačnost cijena, pristupačnost prostora, broj i mjesta izvedbi, distribuiranost izdanja i slično)
	2. Primjerenost i kvaliteta plana promocije programa i komunikacija s javnošću, odnosno plana distribucije
4. KVALITETA FINANCIJSKOG PLANA
	1. Uravnoteženost plana i ravnomjerna distribucija troškova
	2. Diversifikacija izvora financiranja (iskazani prihodi iz drugih izvora osim Grada Zagreba)
	3. Primjerenost i jasnoća planiranih troškova (uključujući i jasan prikaz troškova za koje se potpora traži putem ovog Javnog poziva)
5. ISKUSTVA I REFERENCE
	1. Reference angažiranih umjetnika, autora, izvođača i drugih izvoditelja aktivnosti (osim za programe čiji je cilj afirmacija mlađih i/ili manje poznatih umjetnika i autora)
	2. Stručni i organizacijski kapaciteti prijavitelja te relevantno iskustvo u djelatnosti odnosno području za koji se program prijavljuje
	3. Odgovarajuće reference programskih voditelja, urednika, kustosa, selektora, članova žirija, članova savjeta galerija i sl.
	4. Kontinuitet kvalitete i profiliranosti programa (osim za nove programe)
6. KVALITETA PRIJAVE
	1. Jasnoća prijavnice i popratne dokumentacije
	2. Razrađenost i provedivost plana programskih aktivnosti
	3. Razrađenost i primjerenost plana aktivnosti promocije programa
	4. Realnost, razrađenost i uravnoteženost financijskog plana te njegova usklađenost s planom aktivnosti

**POSEBNI KRITERIJI**

### Filmski festivali i događanja

* Udio hrvatskih filmova
* Uključenost edukativnih programa, osobito za djecu i mlade
* Uključenost programa namijenjenih domaćim profesionalcima iz filmske industrije
* Lokalna, regionalna i međunarodna prepoznatljivost događanja
* Broj posjetitelja
* Otvorenost događanja za širu publiku
* Dostupnost (cijene ulaznica i sl.)

### Filmska produkcija

* Jasna povezanost filmskog sadržaja i filmske ekipe s gradom Zagrebom
* Kreativnost pristupa u režiji, scenariju i izvedbi
* Relevantnost teme za lokalnu zajednicu
* Koprodukcijski potencijal
* Prikazivački potencijal filma u Zagrebu, zemlji i inozemstvu

### Edukacijski programi

* Jasnoća definiranosti ciljanih skupina te predviđen broj sudionika
* Dostupnost (cijena kotizacije i sl.)

### Prikazivački programi

* Udio hrvatskog i europskog filma
* Lokacija programa i tehnička opremljenost

### Stručne publikacije

* Relevantnost publikacije za lokalni i regionalni filmski kontekst
* Kritička i stručna obrada građe
* Kvaliteta i primjerenost plana distribucije

Programi međunarodne i međugradske suradnje i mobilnosti

* Doprinos prezentaciji i promociji različitih umjetničkih praksi, kulture i baštine Grada Zagreba u zemlji i inozemstvu
* Doprinos povezivanju i kulturnoj razmjeni iz Zagreba s drugim glavnim gradovima u Europi i svijetu te gradovima prijateljima Zagreba
* Razvijanje dugoročnih odnosa razmjene i suradnje
* Relevantnost i prepoznatljivost partnera odnosno festivala, manifestacije ili događanja na kojima se gostuje, na nacionalnoj odnosno međunarodnoj razini
* Broj planiranih izvedbi ili duljina trajanja programa
* Međunarodni kulturni i/ili stručni značaj konferencije, skupa ili seminara za pojedinu djelatnost ili kulturni sektor u cjelini te potencijal prijenosa stečenih znanja i iskustava u Zagrebu
* Međunarodni značaj programa i pojedinaca koji gostuju u Zagrebu

Prednost imaju programi međunarodne i međugradske suradnje i mobilnosti koji imaju osigurano sufinanciranje troškova od strane pozivatelja odnosno partnera iz zemlje ili inozemstva.

**DODATNI KRITERIJI ZA VIŠEGODIŠNJE PROGRAME I PROJEKTE**

1. Jasnoća, koherentnost i provedivost Plana razvoja programa/projekta
2. Utjecaj višegodišnjeg financiranja na mogućnosti realizacije programa/projekta
3. Utjecaj višegodišnjeg financiranja na stabilnost i razvoj predlagatelja programa/projekta
4. Doprinos projekta/programa razvoju dugotrajnih partnerstava i suradnji

 Višegodišnje financiranje može se odobriti za razdoblje do najviše **3 godine**, i to za programe koji se već kontinuirano odvijaju 5 ili više godina, odnosno za nove projekte koji se zbog kompleksnosti i zahtjevnosti provode kroz više godina (i to istaknuti i profilirani festivali i druge manifestacije, cjelogodišnji programi nezavisnih galerija, izvedbenih i kinoprikazivačkih dvorana, klubova i sličnih prostora u kojima se redovito održavaju javni programi, programi koji se odvijaju u obliku redovitog pružanja javnih usluga u kulturi, a koje su za krajnje korisnike besplatne). Prekid u odvijanju programa uzrokovan nužnim epidemiološkim mjerama radi zaštite za vrijeme proglašene epidemije COVID-19 neće se smatrati diskontinuitetom u smislu ovog Javnog poziva.

 Za programe i projekte za koje je zatraženo višegodišnje financiranje može se odobriti godišnje ili jednokratno financiranje.

**III.**

**Prijave se podnose isključivo elektroničkim putem na odgovarajućem obrascu e-prijavnice koji je dostupan na službenim stranicama Grada Zagreba: www.zagreb.hr**

**Uz svaku elektronički popunjenu e-prijavnicu potrebno je učitati, odnosno pohraniti dokumentaciju u digitalnom obliku:**

**OBVEZNI PRILOZI**

1) Detaljan opis programa koji sadrži sve podatke za procjenu prijave, a osobito:

* + opis i plan provedbe aktivnosti
	+ reference angažiranih umjetnika, autora, izvođača i drugih izvoditelja
	+ opis partnera i njihovih uloga (ako je primjenjivo)
	+ plan promocije programa, komunikacije s javnošću odnosno plan distribucije
	+ organizacijski tim
	+ i druge važne informacije
1. Opis iskustava i referenci prijavitelja i programskih voditelja
2. Detaljan troškovnik (za troškove za koje se potpora traži putem ovog Javnog poziva)

**Uz navedenu obveznu dokumentaciju za sve prijave prijavitelj je dužan priložiti i dodatne obvezne priloge**:

1. za programe filmske produkcije:
	1. Sinopsis i redateljsku koncepciju
	2. Scenarij i knjigu snimanja
2. za programe međunarodne i međugradske suradnje i mobilnosti:
	1. dokumentaciju kojom se može dokazati poziv na gostovanje odnosno suradnja s partnerima izvan Grada Zagreba, s jasno naznačenim troškovima koje snosi pozivatelj odnosno partner (poziv, ugovor, pismo namjere i sl.)
	2. za EU projekte: preslika potpisnog ugovora (s svim dodacima/aneksima uz ugovor), odnosno ukoliko nije potpisan ugovor s ugovornim tijelom priložiti dokument o službenoj odluci/obavijesti ugovornog tijela o rezultatima natječaja.
3. za višegodišnje programe i projekte:
	1. plan razvoja programa/projekta koji se odnosi na cijelo razdoblje za koje se traži financiranje, a koji sadrži sve bitne odrednice (ciljevi, rezultati, glavne aktivnosti, način provedbe, osnovna strategija promocije i komunikacije i druge važne informacije)
	2. okvirni financijski plan za preostalo razdoblje (za razdoblje nakon godine za koju je raspisan ovaj Javni poziv)

**OSTALI PRILOZI**

Uz obvezne priloge prijavitelj može priložiti i **ostale priloge**, primjerice potvrde, likovna rješenja, skice, vizualizacije i drugo (dostavljaju se u pdf. formatu kako je naznačeno u prijavnici, a u slučaju nemogućnosti objedinjavanja u jedan pdf. prilozi se mogu učitati u zip datoteci).